**Harold Egbert Camping** (19. heinäkuuta 1921 – 15. joulukuuta 2013 Kalifornia) oli yhdysvaltalainen kristillinen radiokuuluttaja. Hän oli kalifornialaisen Family Radio -radiokanavayhdistyksen presidentti. Campingin päivittäinen radio-ohjelma *Open Forum* lähetettiin yli 60 yhdysvaltalaisella radiokanavalla.

Camping oli tunnettu pyrkimyksistään ennustaa maailmanlopun tuloa Raamattua numerologisesti tulkiten. Hän ennusti 2010, että Jeesus palaisi ja vanhurskaat temmattaisiin taivaaseen 21. toukokuuta 2011, minkä jälkeen maapallolla olisi seurannut viiden kuukauden ajanjakso tulta, tulikiveä ja tauteja, joiden seurauksena miljoonia olisi kuollut joka päivä; tämä ajanjakso olisi päättynyt 21. lokakuuta 2011 maailmanloppuun, jolloin Jumala olisi tuhonnut koko maailmankaikkeuden.

Campingin aikaisemmin ennustamia tuomiopäiviä olivat 21. toukokuuta 1988 ja 7. syyskuuta 1994.

Hänen ennustuksensa vuodesta 2011 oli laajasti uutisoitu ja sai vastauksia sekä ateistisilta että kristillisiltä yhdistyksiltä. Toukokuun 21. päivän tultua ja mentyä ilman mitään vakavia seurauksia Camping sanoi uskovansa, että "hengellinen" tuomio oli tapahtunut tuona päivänä, ja että fyysinen taivaaseentempaus tapahtuisi 21. lokakuuta 2011 samanaikaisesti kun Jumala tuhoaa maailmankaikkeuden.

Kesäkuussa 2011 Camping joutui sairaalaan aivoverenkiertohäiriön takia; tämä todettiin myöhemmin aivoinfarktiksi. Hän jäi myös paljolti pois julkisuudesta ohjelmansa lopettamisen jälkeen.

Hänelle myönnettiin vuoden 2011 matematiikan Ig Nobel -palkinto ansionaan maailman opettaminen tarkkaavaisemmaksi matemaattisia oletuksia ja laskelmia tehtäessä. Samalla palkittiin myös muun muassa Pat Robertson (maailmanloppu 1982) ja Elizabeth Clare Prophet (1990).

Katso myös
----------

* Vuoden 2011 maailmanlopun ennustus

Lähteet
-------

1. ↑  Controversial preacher Harold Camping dies at 92 *KAKE*.  16.12.2013. Viitattu 17.12.2013. (englanniksi)
2. 1 2  Judgment Day doesn't dawn  21.10.2011. News24. Viitattu 21.10.2011. (englanniksi)
3. ↑  Tenety, Elizabeth: May 21, 2011: Harold Camping says the end is near *Washington Post*.  3.1.2011. Viitattu 7.6.2011. (englanniksi)
4. ↑  Winston, Kimberly: Judgment Day: May 21, 2011 *Washington Post*.  23.3. 2011. Viitattu 7.6.2011. (englanniksi)
5. ↑  Nelson, Chris: A Brief History of the Apocalypse; 1971 – 1997: Millennial Madness *abhota.info*.  18.6.2002. Viitattu 7.6.2011. (englanniksi)
6. ↑  Harold Camping Says End did come May 21, spiritually; Predicts New Date: October 21 *Articles*.  24.5.2011. International Business Times. Viitattu 7.6.2011. (englanniksi)
7. ↑  Rapture apocalypse prediction sparks atheist reaction *BBC News*.  21.5.2011. Viitattu 7.6.2011. (englanniksi)
8. ↑  Judgment Day Is Coming May 21, 2011 - The Bible Says No Such Thing Said Kenneth Lewis the President of ChristianNewsToday.com *Report*.  22.5.2011. ChristianNewsToday.com. Viitattu 7.6.2011. (englanniksi)
9. ↑  Radio host says Rapture actually coming in October *World News*.  23.5.2011. Globe and Mail. Viitattu 7.6.2011. (englanniksi)
10. ↑  Barrick, Audrey: Harold Camping Hospitalized *News*.  12.6.2011. The Christian Post. Viitattu 10.9.2011. (englanniksi)
11. ↑  Reilly, Gavan: Wasabi, Tortoises, And The Need To Pee: Here Are The Winners Of This Year's Ig Nobel Prizes *Life Contributors*.  6.10.2011. Business Insider. Viitattu 15.7.2022. (englanniksi)

Aiheesta muualla
----------------

* Family radion kotisivu
* *Family Radio Europe (English)* lähettää ohjelmaa, joka on kuultavissa Suomessa satelliitista Hotbird (13°E) 12.597 GHz V

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Korea

 |

 |